**SUOMEN ANESTESIASAIRAANHOITAJIEN SÄÄTIÖN SR. LÄHIPIIRIOHJE JA SIIHEN**

**LIITTYVÄT MENETTELYTAVAT**

1. **Johdanto**

Tämän lähipiiriohjeen on tarkoitus määrittää Suomen Anestesiasairaanhoitajien Säätiö sr:.n lähipiiri ja toimia ohjeena sen hallitukselle ja tilintarkastajille säätiölain velvoittamalla tavalla. Ohje määrittää Säätiön hallituksen velvollisuudet ja vastuut sekä tilintarkastajan roolin ja velvoitteet.

Tällä ohjeella määritellään, ketkä ovat säätiön lähipiiriä ja sitä koskevat menettelytavat, mikäli lähipiiri hyötyy esim. taloudellisesti Säätiön toimista ja päätöksistä.

Ohjeissa on huomioitu Säätiön johdon ja tilintarkastajan huolellisuusvelvollisuus siten, että päätöksiä tehtäessä on käytössä ollut parhain mahdollinen tieto taustoista, päätökset ovat johdonmukaisia ja toimet ovat Säätiön tarkoituksen mukaisia. Ohjeet ohjaavat Säätiön päätöksentekoa myös hallituksen jäsenten eturistiriitatilanteissa.

Säätiö vastaa itse lähipiiriohjeen sisällöstä. Ohje tarkistetaan vuosittain, ja päivitetään tarpeen mukaan.

1. **Säätiön lähipiiri**

Säätiön lähipiiriin kuuluvat sellaiset henkilöt ja yhteisöt, jotka suoraan vaikuttavat säätiön toimintaan, tai voivat saada taloudellista hyötyä suhteestaan Säätiön hallituksen jäseneen. Tällaiseksi suhteeksi voidaan määritellä jonkun muun vastaavan yhteisön hallitusjäsenyys tai yksilön kohdalla sukulaisuus, ystävyys, työkaveruus tai muu vastaava yhteys. Esimerkkejä: Säätiön ja Suomen Anestesiasairaanhoitajat ry:n hallituksien yhtäaikaiset ja aikaisemmat jäsenyydet, henkilökohtaisella tasolla olevat henkilösuhteet sekä entinen ja nykyinen yhteinen työsidonnaisuus.

1. **Lähipiirin tunnistaminen**

Säätiön pääasiallisin tehtävä on jakaa apurahoja kaksi kertaa vuodessa. Varsinaista kaupallista toimintaa on hyvin vähän, tai ei lainkaan. Lähipiiri huomioidaan apurahoja jaettaessa, mutta myös niiden yhteisöjen kohdalla, joiden kanssa Säätiö tekee apurahayhteistyötä.

Yrityksen ollessa kyseessä lähipiiri voidaan havaita selkeästi. Lähipiiriin kuuluva yritys ei automaattisesti kuitenkaan rajaudu ulos esim. kilpailutuksen yhteydessä, jos apuraha yhteistyöstä ei koidu poikkeuksellista taloudellista etuutta yritykselle. Myös apurahayhteistyössä toimivien yhdistysten johtotehtävissä toimivien henkilöiden lähipiirisidonnaisuus on havaittavissa. Havaitsemisriskin sen sijaan muodostavat henkilökohtaisella tasolla olevat sidonnaisuudet kuten sukulaisuus, työpaikka yhteydet ja henkilökohtaiset yksilösuhteet.

1. **Säätiön hallituksen menettelytavat**
* Säätiön johdossa toimivat ovat velvollisia itse ilmoittamaan kuuluvansa hakijan lähipiiriin. Mikäli apuraha on Säätiön tavoista poikkeava jollain tapaa, säätiön johdossa toimivan tulee jäävätä itsensä lähipiiriin kuuluvan henkilön apurahaa päätettäessä poistumalla kokoustilasta.
* Säätiön hallituksen jäsenyys ei ole este hakea ja saada Säätiön apurahaa. Hallituksen jäsenen tulee kuitenkin jäävätä itsensä päätöksen teosta poistumalla kokoustilasta. Hänelle myönnettävän apurahan suuruuden tulee olla linjassa muiden jaettujen apurahojen kanssa, tai siitä poikettaessa olla perusteltavissa selkeästi. Esimerkki: Säätiön hallituksen jäsenen apurahahakemus on ainoa hakemus.
* Uusien hallituksen jäsenten tulee ilmoittaa, mikäli heillä on lähipiiriin tulkittavia sidonnaisuuksia.
1. **Tilintarkastajien menettelytavat**

Tilintarkastaja huomioi säätiölain noudattamisen Säätiön hallintomenettelytavoissa kuten se on sen lähipiiriohjeessaan määritellyt. Hän myös tarkastaa, että menettelyt ilmenevät Säätiön toimintakertomuksessa ja se on laadittu säännösten mukaisesti. Tilintarkastaja huomioi tehtävässään myös, että tili- ja toimintakertomukset ovat yhtenevät. Mikäli näin ei ole, tulee hänen huomauttaa asiasta omassa kertomuksessaan. Talouden tarkastuksen lisäksi hallinnon tarkastus toteutetaan tutustumalla pöytäkirjoihin, toimintakertomukseen ja tarvittaessa käydään keskustelua Säätiön johdon kanssa.

1. **Lähipiiritoimien raportointi**

Lähipiirimenettely raportoidaan tilintarkastajalle erikseen jokaisen taloudellisen toimen ja jaetun apurahansaajan suhteen. Ne myös kirjataan Säätiön vuosittaisen toimintakertomuksessa kohtaan Apurahojen jakaminen omana kohtanaan sekä liitteeksi laitettavaan apurahataulukkoon.

Toimintakertomukseen kirjataan lähipiirin luonne, kuvaus toimesta ja sen taloudellinen arvo. Toimintakertomukseen kirjataan Säätiön hallituksen jäsenten lähipiirisidonnaisuudet.

**Lopuksi**

Lähipiiriohjeen tarkoitus on helpottaa Säätiön hallituksen ja tilintarkastajien työtä, sekä varmistaa Säätiön toiminnan oikeellisuus ja laillisuus. Sen ei tule estää apurahojen myöntämistä tai asianmukaisen korvauksen maksamista Säätiön hallituksen jäsenelle, tai muulle lähipiiriin kuuluvalle, tehdystä työstä. Säätiön toiminnan tältä osiin tulee olla näkyvää ja oikeellista.

Lähde: <https://saatiotrahastot.fi/wp-content/uploads/2020/01/srnk_lahipiiriohje_lopullinen.pdf>